﻿ ROMÂNIA CONSILIUL JUDEŢEAN BIHOR BIHAR MEGYEI TANÁCS BIHOR COUNTY COUNCIL HOTĂRÂREA NR 195 din 29 septembrie 2015 privind înființarea Centrului Şcolar de Educaţie Incluzivă Nr 1 Valea lui Mihai, începând cu anul școlar 2015-2016 Având în vedere Expunerea de Motive nr 13 811 din 28 09 2015 a Preşedintelui Consiliului Judeţean Bihor, precum şi Raportul de Specialitate nr 14 574 din 28 09 2015 al Direcţiei Generale Economice - Compartimentul Monitorizarea Instituţiilor Subordonate privind înființarea Centrului Şcolar de Educaţie Incluzivă Nr 1 Valea lui Mihai, începând cu anul școlar 2015-2016; precum și a Raportul de avizare al Comisiei Juridică, dezvoltare regională și cooperare transfrontalieră nr 14 669 din 29 09 2015, Raportul de avizare nr 14 657 din 29 09 2015 al Comisiei pentru cultură, culte, învățământ, tineret și sport și Raportul de avizare al Comisiei de studii, prognoze economico- sociale, buget-finanțe și administrarea domeniului public și privat al județului nr 14 677 din 29 09 2015, În baza art 61 din Legea nr 1/2011 Legea Educaţiei Naţionale și a Hotărârii nr 32/27 02 2015 a Consiliului Județean Bihor privind aprobarea Reţelei unităţilor de învăţământ special la nivelul Judeţului Bihor pentru anul şcolar 2015 – 2016, și a art 1 din Hotărârea nr 311/19 08 2015 privind funcționarea Rețelei Școlare de învățământ special în anul școlar 2015-2016 la nivelul județului Bihor a Inspectoratului Școlar Județean Bihor; În baza prevederilor art 96 din Legea educaţiei naţionale nr 1/2011, coroborat cu OUG nr 49/2014 privind instituirea unor măsuri în domeniul educaţiei, cercetării ştiinţifice şi pentru modificarea unor acte normative, și cu si cu Ordinul nr 4619 din 22 septembrie 2014 pentru aprobarea Metodologiei-cadru de organizare şi funcţionare a consiliului de administraţie din unităţile de învăţământ preuniversitar; Ţinând cont de adresa din 11 09 2015 înaintată de dna Olah Andrea în calitate de director al Centrului Şcolar de Educaţie Incluzivă Nr 1 Valea lui Mihai, prin care solicită desemnarea unui reprezentant din partea Consiliului Judeţean Bihor în Consiliul de administraţie, precum și sprijin în vederea asigurării desfășurării activității instructiv educative la sediile centrului școlar; Ținând cont de Legea nr 186 din 29 decembrie 2014 - Legea bugetului de stat pe anul 2015; Potrivit art 91 alin (1) lit a), alin (5) lit a) pct 1, şi art 92 coroborat cu art 97 din Legea administraţiei publice locale nr 215/2001, republicată, cu modificările şi completările ulterioare CONSILIUL JUDEŢEAN BIHOR, H O T Ă R Ă Ş T E: ( vot secret ) Art 1 Începând cu anul școlar 2015-2016, va funcționa Centrul Şcolar de Educaţie Incluzivă Nr 1 Valea lui Mihai, cu sediul în Valea lui Mihai, str Bathori Istvan, Nr 32 Art 2 Se vor încheia Protocoale de predare – preluare a claselor cu predare în limba maghiară între Centrul Şcolar de Educaţie Incluzivă Nr 1 Valea lui Mihai și următoarele școli: Liceul Teoretic ”Arany Janos” Salonta, Școala Zelk Zoltan Valea lui Mihai, Centrul Școlar de Educație Incluzivă Nr 1 Oradea, Centrul Școlar de Educație Incluzivă Cristal Oradea, până la data de 16 10 2015, în vederea clarificării surselor de finanțare care vor asigura funcționarea instituției Art 3 Se numeşte dl Forro Laszlo ca reprezentant din partea Consiliului Judeţean Bihor în Consiliul de administraţie al Centrului Şcolar de Educaţie Incluzivă Nr 1 Valea lui Mihai Art 4 În vederea asigurării desfășurării activității instructiv educative Centrul Şcolar de Educaţie Incluzivă Nr 1 Valea lui Mihai va face toate demersurile necesare pentru încheierea contractelor cu privire la spațiile de funcționare ale instituției de invățământ special Art 5 Cu ducerea la îndeplinire a prezentei hotărâri se încredinţează Preşedintele Consiliului Judeţean Bihor prin Compartimentul Monitorizarea Instituţiilor Subordonate şi Centrul Şcolar de Educaţie Incluzivă Nr 1 Valea lui Mihai Art 6 Prezenta hotărâre se comunică prin grija Compartimentului Relaţii cu Consilierii cu: Instituţia Prefectului Judeţului Bihor, - Compartimentul Relaţii cu Consilierii, - Președintele consiliului județean - Compartimentul Monitorizarea Instituţiilor Subordonate, - Centrul Şcolar de Educaţie Incluzivă Nr 1 Valea lui Mihai, - Liceul Teoretic ”Arany Janos” Salonta, - Școala Zelk Zoltan Valea lui Mihai, - Centrul Școlar de Educație Incluzivă Nr 1 Oradea, - Centrul Școlar de Educație Incluzivă Cristal Oradea - Dl Forro Laszlo PREȘEDINTE, Contrasemnează: Cornel Popa SECRETAR AL JUDEȚULUI, Carmen Soltănel 10 ex 